ბერნარდ ბეილინი

ბერნარდ ბეილინი (ინგლ. Bernard Bailyn; დ. 9 ეკენია, 1922, ჰარტფორდი, კონექტიკუტი, ააშ — ღ. 7 მარაშინათუთა, 2020, ბელმონტი, მასაჩუსეტსი, ააშ) — ამერიკალი ისტორიკოსი. გურაფულენდჷ ისტორიას უილიამსიშ კოლეჯის, სოდეთ მიპალუ ბაკალავრიშ ხარისხი, 1945 წანას. კოლეჯიშ უკულ გურაფა გაგინძორჷ ჰარვარდიშ უნივერსიტეტის, სოდეთ თხილუ ოდოქტორე დისერტაცია 1953 წანას. გურაფაშ თებაშ უკულ ჰარვარდის ქუდოსკიდჷ. 1961 წანაშე რდჷ ჰარვარდიშ უნივერსიტეტიშ პროფესორი დო 1993 წანაშე პროფესორი ემერიტუსი. ბეილინიშ რკვიებეფიშ სფერო ომოსო ორხველუდჷ ამერიკაშ კოლონიალურ დო რევოლუციურ პერიოდეფს. ბეილინი რე ავტორი შინელი ისტორიული წინგეფიშ: დიდი რესპუბლიკა (1977), იურისპრუდენცია ამერიკაშ ისტორიას (1972), პრესა დო ამერიკაშ რევოლუცია (1980) დო შხვ. ბეილინი რდჷ პულიცერიშ პრემიაშ ლაურეატი ისტორიაშ დარგის 1968 დო 1987 წანეფს. 2010 წანას ბეილინის გინოჩეს ერუანული ჰუმანიტარული მენდალი. ბეილინი 1963 წანაშე რდჷ ამერიკაშ ხელუანობეფიშ დო მენცარობეფიშ აკადემიაშ მაკათური. ბერნარდ ბეილინი რდჷ გრინელიშ კოლეჯიშ საპატიო დოქტორი.

ლიტერატურა
 Boyd, Kelly, ed. Encyclopedia of Historians and Historical Writers (Rutledge, 1999)

რესურსეფი ინტერნეტის

Bernard Bailyn: An Appreciation
History News Network

კატეგორია:ამერიკალეფი
კატეგორია:ამერიკალი ისტორიკოსეფი
კატეგორია:დუნაბადი 1922
კატეგორია:ნაღურა 2020